|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ**  **ՂԵԿԱՎԱՐ** |

**Ո Ր Ո Շ ՈՒ Մ N Տ(17)220325**

**Վարչական տույժ նշանակելու մասին**

**ք. Երևան 17 մայիսի 2022թ․**

Ես` Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավար Գեղամ Շախբազյանս, ուսումնասիրելով քաղաքացի Անդրանիկ Գալուստի Մաթևոսյանի նկատմամբ կազմված թիվ Տ(17)220325 արձանագրությունը և վարչական վարույթի վերաբերյալ այլ նյութերը`

**ՊԱՐԶԵՑԻ**

Տեսչական մարմնի Արմավիրի տարածքային բաժնի կողմից 28.03.2022 թվականին իրականացվել են վերահսկողական գործառույթներ՝ ընդհանուր օգտագործման պետական ավտոմոբիլային ճանապարհով թույլատրելի առավելագույն զանգվածը գերազանցող ծանրաքաշ և (կամ) մեկ սռնու վրա ընկնող բեռնվածքը գերազանցող տրանսպորտային միջոցների նկատմամբ, որի արդյունքում կազմվել է թիվ Տ(17)220325 արձանագրությունը և կշռման թիվ 2803220002 կտրոնը (կշեռք՝ Էդեսսա-ԱՍՏ Գ/Հ-1, ստուգաչափման համար՝ թիվ 064029)՝ վարորդ Անդրանիկ Գալուստի Մաթևոսյանի կողմից կատարված վարչական իրավախախտման փաստի վերաբերյալ, այն է՝ Մ-5 Երևան-Արմավիր-Թուրքիայի Հանրապետության սահման միջպետական նշանակության ավտոմոբիլային ճանապարհի 17 կմ հատվածում վերջինս երթևեկել է մեկ սռնու վրա ընկնող բեռնվածքը 2210 կիլոգրամով գերազանցող, 2 սռնի ունեցող «Զիլ» մակնիշի 96DQ996 հաշվառման համարանիշի տրանսպորտային միջոցով։ Այսինքն՝ խախտվել է «Ավտոմոբիլային ճանապարհների մասին» ՀՀ օրենքի 10-րդ հոդվածի 6-րդ մասի «է» կետի պահանջը, որի համար Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 1-ին մասով նախատեսված է վարչական պատասխանատվություն։

«Ավտոմոբիլային ճանապարհների մասին» ՀՀ օրենքի 10-րդ հոդվածի 6-րդ մասի «է» կետի համաձայն՝ ընդհանուր օգտագործման ավտոմոբիլային ճանապարհներով արգելվում են`  թույլատրելի առավելագույն զանգվածը և (կամ) մեկ սռնու վրա ընկնող բեռնվածքը գերազանցող ծանրաքաշ տրանսպորտային միջոցների երթևեկությունը, բացառությամբ չմասնատվող բեռների։

Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 1-ին մասի համաձայն՝ որ Հայաստանի Հանրապետության ընդհանուր օգտագործման պետական ավտոմոբիլային ճանապարհներով թույլատրելի առավելագույն զանգվածը գերազանցող ծանրաքաշ և (կամ) մեկ սռնու վրա ընկնող բեռնվածքը գերազանցող տրանսպորտային միջոցներով երթևեկելը` առաջացնում է տուգանքի նշանակում` սահմանված նվազագույն աշխատավարձի երկուհարյուրապատիկի չափով:

ՀՀ կառավարության 2006 թվականի հուլիսի 20-ի թիվ 1106-Ն որոշման Հավելված 2-ով (այսուհետ նաև՝ Հավելված) հաստատվել են տրանսպորտային միջոցների թույլատրելի առավելագույն զանգվածը և (կամ) մեկ սռնու վրա ընկնող բեռնվածքը, ինչպես նաև մեծ եզրաչափերի առավելագույն չափերը։ Նշված հավելվածի 3․2.1 կետի համաձայն՝ մեկ տանող սռնի ունեցող մեխանիկական տրանսպորտային միջոցի տանող սռնին (երբ տրանսպորտային միջոցը երթևեկում է ՀՀ ընդհանուր օգտագործման միջպետական նշանակության ավտոմոբիլային ճանապարհով)՝ 11․5 տոննա։

Համաձայն կշռման թիվ 2803220002 կտրոնի՝ «Զիլ» մակնիշի 96DQ996 հաշվառման համարանիշի տրանսպորտային միջոցը բեռնված է եղել 16630 կգ, մեկ սռնու վրա ընկնող բեռնվածքը եղել է 13710 կգ, այսինքն գերազանցել է մեկ սռնու վրա ընկնող բեռնվածքը թույլատրելի 11,5 տոնա (11500կգ) առավելագույն զանգվածը 2210 կիլոգրամով։

Վերոնշյալ իրավախախտման վերաբերյալ գործի քննությունը նշանակվել է 2022թ. ապրիլի 11-ին, ժամը 10:30-ին։ Պատշաճ ծանուցված լինելու վերաբերյալ հավաստում չունենալու պատճառով վարչական իրավախախտում կատարելու վերաբերյալ գործի քննությունը վերանշանակվել է 2022 թվականի մայիսի 10-ին ժամը 10։30 որի վերաբերյալ ծանուցագիրը տեղադրվել է նաև ՀՀ հրապարակային ծանուցումների պաշտոնական ինտերնետային կայքում։ Անդրանիկ Գալուստի Մաթևոսյանը, պատշաճ ծանուցված լինելով այդ մասին (ՀՀ հրապարակային ծանուցումների պաշտոնական ինտերնետային կայքի հայտարարություն թիվ 1062424), չի ներկայացել վարչական իրավախախտման վերաբերյալ գործի քննությանը, չի ներկայացրել միջնորդություն՝ գործի քննությունը հետաձգելու մասին, չի ներկայացրել գրավոր առարկություն:

Օրենսդրական պահանջների և չափորոշիչների հաշվառմամբ` վարչական վարույթի նյութերի հետազոտումից պարզվել է, որ վարչական վարույթի նյութերում առկա են իրավախախտման փաստը հաստատող բավարար ապացույցներ (տրանսպորտի բնագավառում վարչական իրավախախտում կատարելու վերաբերյալ թիվ Տ(17)220325 արձանագրությունը, կշռման թիվ 2803220002 կտրոնը, լուսանկարի պատճենը և այլ նյութեր):

Այսպիսով, վարչական վարույթի ընթացքում հետազոտված ապացույցներով հիմնավորվել է քաղաքացի Անդրանիկ Գալուստի Մաթևոսյանի կողմից կատարված իրավախախտման փաստը:

Վերոգրյալի հիման վրա և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 24413-րդ հոդվածով, 281-րդ հոդվածով, 282-րդ հոդվածի 1-ին կետով՝

**ՈՐՈՇԵՑԻ**

Քաղաքացի Անդրանիկ Գալուստի Մաթևոսյանին Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 1-ին մասի հատկանիշներով ենթարկել վարչական պատասխանատվության և նրա նկատմամբ նշանակել վարչական տույժ՝ տուգանք 200․000 (երկու հարյուր հազար) ՀՀ դրամ գումարի չափով:

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517**հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

**Նախազգուշացում․**

Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 5-րդ մասի համաձայն՝ սույն հոդվածով նախատեսված արարքները վարչական տույժի նշանակման օրվանից հետո` մեկ տարվա ընթացքում, կրկին կատարելը` առաջացնում է տուգանքի նշանակում` տվյալ արարքի համար սույն հոդվածով սահմանված տուգանքի կրկնապատիկի չափով:

|  |  |  |
| --- | --- | --- |
|  |  | ***ԳԵՂԱՄ ՇԱԽԲԱԶՅԱՆ*** |